CELEX: 62017CN0219
Language: hr
Date: 2017-04-25 00:00:00
Title: Predmet C-219/17: Zahtjev za prethodnu odluku koji je 25. travnja 2017. uputio Consiglio di Stato (Italija) – Silvio Berlusconi, Finanziaria d’investimento Fininvest SpA (Fininvest) protiv Banca d’Italia, Istituto per la Vigilanza Sulle Assicurazioni (IVASS)

28.8.2017   
            
            
               HR
            
            
               Službeni list Europske unije
            
            
               C 283/14
            
         Zahtjev za prethodnu odluku koji je 25. travnja 2017. uputio Consiglio di Stato (Italija) – Silvio Berlusconi, Finanziaria d’investimento Fininvest SpA (Fininvest) protiv Banca d’Italia, Istituto per la Vigilanza Sulle Assicurazioni (IVASS)
   (Predmet C-219/17)
   (2017/C 283/20)
   Jezik postupka: talijanski
   
      Sud koji je uputio zahtjev
   
   Consiglio di Stato
   
      Stranke glavnog postupka
   
   
      Tužitelji: Silvio Berlusconi, Finanziaria d’investimento Fininvest SpA (Fininvest)
   
      Tuženici: Banca d’Italia, Istituto per la Vigilanza Sulle Assicurazioni (IVASS)
   
      Prethodna pitanja
   
   
               1.
            
            
               Treba li članak 263. stavke 1., 2. i 5. u vezi s člankom 256. stavkom 1. Ugovora o funkcioniranju Europske unije tumačiti na način da je sud Unije odnosno nacionalni sud nadležan za tužbe protiv akata o pokretanju postupka, provođenju istrage ili za neobvezujući prijedlog nacionalnog nadležnog tijela (pobliže navedeni u točki 1. ovog rješenja), koji su doneseni u okviru postupka uređenog člancima 22. i 23. Direktive 2013/36/EU Europskog parlamenta i Vijeća od 26. lipnja 2013. (1), člankom 1. stavkom 5., člankom 4. stavkom 1. točkom (c) i člankom 15. Uredbe Vijeća (EU) br. 1024/2013 od 15. listopada 2013. (2), člancima 85., 86. i 87. Uredbe (EU) br. 468/2014 Europske središnje banke od 16. travnja 2014. (3) kao i člancima 19., 22. i 25. pročišćenog teksta talijanskog Zakona o bankama?
            
         
               2.
            
            
               Može li se posebno utvrditi nadležnost suda Unije u slučaju kada protiv tih akata nije pokrenut opći postupak za poništenje, već postupak za utvrđenje ništavim zbog navodnog kršenja ili neprimjene pravorijeka Consiglia di Stato donesenog u presudi br. 882/2016 od 3. ožujka 2016., sve u okviru postupka usklađenja u smislu članka 112. talijanskog Zakonika o upravnom postupku i pratećih članaka, odnosno u okviru instituta koji je svojstven nacionalnom upravnom postupku, pri čemu, sukladno nacionalnom pravu, odluka sadrži tumačenje i utvrđenje granica primjene pravorijeka donesenog u takvoj presudi s obzirom na predmet postupka?
            
         
      (1)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL 2013., L 176, str. 338.) (SL, posebno izdanje na hrvatskom jeziku, poglavlje 6., svezak 14., str. 105.)
   
      (2)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL 2013., L 287, str. 63.)
   
      (3)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar Jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL 2014., L 141, str. 1.)